Vi var 2 familier (to søstre med mann og 6 ungdommer i alderen 11-19 år) som ønsket å feire jul og nyttår sammen i London. Vi søkte etter et hus med sentral beliggenhet og fasiliteter som kunne danne en fin ramme rundt ferien for denne store familien. Huset til Polly var utmerket på alle vis. Huset er veldig koselig og romslig og har både flotte oppholdsrom, svært trivelig kjøkken (hvor vi oppholdt oss mye), romslige og fine soverom og fine bad. Hagen så veldig fint ut, men det var litt for kaldt til at vi brukte den aktivt på denne årstiden (det var forresten veldig fint å se ekorn og fuglene som bodde der!)
Beliggenheten var etter vår mening god. Vi var på flere turer på Hampstead Heath, en flott park i nærheten. I nærområdet var det god tilbud av små butikker, dagligvarer og et treningssenter for de spreke ungdommene. Vi fant raskt vegen til Bunnie's Little Bakery. Anbefales for alle som ligger det gode liv:-) Det er kort veg til bane og buss, dersom man liker å farte rundt. Vi opplevde strøket som svært rolig og trygt.

Fra vi tok kontakt første gang, har Polly vært svært imøtekommende og gitt oss nyttig og verdifull informasjon, både om selve huset og om tilbud som var aktuelle for oss å benytte oss av. Polly hadde ordnet det slik at huset var rent og pent, sengetøy og håndklær på plass og med hyggelig hilsen møtte oss da vi kom. Vi følte at vi hadde god kontakt med henne både før, under og etter oppholdet.
Vi opplevde Polly som veldig gjestfri og raus på alle måter.

VI feiret nyttårsaften med felles filmvisning i stua på ettermiddagen, middag med råvarer fra en fantastisk slakter i nabolaget, laget på den fine ovnen i det trivelige kjøkkenet og med Quiz og god dessert til slutt. Da klokken nærmet seg midnatt tok vi banen til Primrose Hill hvor vi så det fantastiske fyrverkeriet som ble sendt opp fra sentrum.
Ferien vår ble slik vi ønsket på alle vis og det det var fint å kunne være sammen i et stort hjem! Vi anbefaler både Polly og hennes familie som vertskap og huset hennes til andre!